paragraph_text: Među govorima, koji u Crijevićevu proznom stvaralaštvu zauzimaju vrijedno mjesto, osobito se ističu pogrebni. Prvi je takav govor održao u Dubrovniku 1490. godine, na uspomenu netom preminulog kralja Matije Korvina, istaknuvši slavu Korvinove obitelji, a u prvom redu njegove zasluge za promicanje umjetnosti i znanosti. Izvanredna gipkost jezika i poznavanje humanističkoga proznog stila odlikuje jednako i Crijevićeva pisma i govore.<ref>Hrvatski latinisti. Croatici auctores qui latine scripsernut, sv. 1., Iz latiniteta 9.-14. stoljeća. Pisci 15. i 16. stoljeća, prir. V.Gortan i V.Vratović, Pet stoljeća hrvatske književnosti, knj. 2, Zora/MH, Zagreb 1969., str. 379